
[bookmark: Sujet][bookmark: References]Νομοθετικό ψήφισμα του Ευρωπαϊκού Κοινοβουλίου της 19ης Μαΐου 2026 σχετικά με το σχέδιο απόφασης του Συμβουλίου που αφορά την έγκριση του ερευνητικού προγράμματος του Ταμείου Έρευνας για τον Άνθρακα και τον Χάλυβα, τις τεχνικές κατευθυντήριες γραμμές πολυετούς διάρκειας για το πρόγραμμα, τις δημοσιονομικές κατευθυντήριες γραμμές πολυετούς διάρκειας για τη διαχείριση των πόρων του Ταμείου Έρευνας για τον Άνθρακα και τον Χάλυβα, και την κατάργηση των αποφάσεων 2003/77/ΕΚ και 2008/376/ΕΚ (06417/2026 – C10-0063/2026 – 2025/0398(NLE))

(Διαβούλευση)
Το Ευρωπαϊκό Κοινοβούλιο,
–	έχοντας υπόψη το σχέδιο του Συμβουλίου (06417/2026),
–	έχοντας υπόψη το άρθρο 2 δεύτερο εδάφιο του Πρωτοκόλλου 37 σχετικά με τις δημοσιονομικές συνέπειες από τη λήξη ισχύος της Συνθήκης ΕΚΑΧ και με το Ταμείο Έρευνας για τον Άνθρακα και τον Χάλυβα, που επισυνάπτεται στην Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, σύμφωνα με το οποίο κλήθηκε από το Συμβούλιο να γνωμοδοτήσει (C10-0063/2026),
–	έχοντας υπόψη το άρθρο 84 του Κανονισμού του,
–	έχοντας υπόψη την έκθεση της Επιτροπής Βιομηχανίας, Έρευνας και Ενέργειας (A10-0130/2026),
1.	εγκρίνει το σχέδιο του Συμβουλίου·
2.	καλεί το Συμβούλιο, εφόσον προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·
3.	ζητεί να κληθεί εκ νέου να γνωμοδοτήσει, αν το Συμβούλιο προτίθεται να επιφέρει σημαντικές τροποποιήσεις στο κείμενο που ενέκρινε το Κοινοβούλιο·
4.	αναθέτει στην Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή.

